ويليام أدامز (ساموراي)

ويليام أدامز (مزيود ف 24 شتنبر 1564، توفى ف 16 ماي 1620)، لمعروف ف الجاپون ب مييورا أنجين (三浦按針، يعني "لپيلوط د مييورا") كان بحّار نڭليزي لي ف عام 1600 ولّا أول نڭليزي كايوصل للجاپون. من بعد تعطات لو رتبة ديال ساموراي، و كان معروف ب كونو من أكتر لبرّانيين لي كان عندهم تأتير ف الجاپون ف لبدية د لقرن 17.William Adams and Early English Enterprise in Japan, by Anthony Farrington and Derek Massarella.

وصل أدامز للجاپون كـ واحد من الناجين لقلال ديال باطو "ليفدي Liefde" (يعني "الحب" ب لهولاندية)، تحت قيادة ياكوب كڤاكرناك، و هاد لباطو بوحدو لي نجى من بين خمسة ف حملة تجارية سيفطوها تجّار ديال روطردام، لي من بعد شكّلو شركة لهند الشرقية لهولاندية. شوية من مور ماوصلو للجاپون، أدامز و لمساعد ديالو يان يوستن ولّاو مستشارين عند الشوڭون طوكوڭاوا إيياسو، و خداو لمنصب ديال هاطاموطو.

السلطات ديال طوكوڭاوا منعو أدامز و يوستن باش يغادرو الجاپون كتر من 10 سنين. و فاش عطاوهم لموافقة، قرر أدامز باش يبقى ف الجاپون حتى مات على عمر ديال 55 عام. ف 1635، طوكوڭاوا إييميتسو سد لبلاد على التجارة معا لخاريج، و ولاد أدامز من أم جاپونية غبرو من السجلات التاريخية.

 تصاور 

 نويطات 

 مصادر 

تصنيف:زيادة 1564
تصنيف:وفيات 1620
تصنيف:جاپونيين د لقرن 17
تصنيف:ساموراي
تصنيف:نڭالزا د لقرن 17
تصنيف:نڭالزا د لقرن 16
تصنيف:جاپونيين د لقرن 16